CLARKSON FARMJA
5. FEJEZET PANDÉMIAPÁNIK
2020. FEBRUÁR 5.
A kínai hatóságok fokozott erőfeszítéssel
próbálják kordában tartani a vírust. Kína egyes régióiban
rendeletek születtek, amelyek csak egy személyt engedélyeznek...
...a kínai nagykövet kritikával illette egyes országok eltúlzott reakcióját.
Azt mondta, Észak-Amerikában az idei influenzajárvány
sokkal komolyabb, mint a koronavírus.
Jól van, karbantartás.
Kapuépítés.
Jaj! A kurva életbe!
Jól van, meg is vagyunk.
Tökéletes!
Jaj, ne!
Ez nem valami biztonságos, igaz?
Ezt nézd!
Nem megfelelő méretűre a kaput, így megépítettem mellé az első kőfalamat.
2020. FEBRUÁR 27.
Hetvenhat birka, tessék!
Jelentős gócpontok alakultak ki
Dél-Koreában, Japánban és Iránban.
Dél-Korea azt tervezi, teszteli...
Kevés akkora öröm van az életben,
mint az, amikor kinyitod a hűtő ajtaját,
és találsz benne egy darabka báránysültet.
Felvágod,
és vajjal vékonyan megkent fehér kenyérre teszed.
Chutney-val?
Nem, akkor nem érzed a bárányt.
...Irán egészségügyi miniszterhelyettese pozitív lett.
Három, négy, öt, hat, hét.
DIDDLY SQUAT BÁRÁNYSZÜLÉSZET FÜL - FAROK
Ahogy a februárt felváltotta a március,
úgy gondoltam, csak egy dolog miatt kell aggódnom.
A bárányaim közelgő születése miatt.
De aztán hirtelen, a semmiből,
lett egy újabb okom az aggodalomra.
2020. MÁRCIUS 23.
A ma estével kezdődően egy egyszerű utasítást adok a briteknek.
Maradjanak otthon!
A koronavírus évtizedek óta a legnagyobb fenyegetés, amivel dolgunk volt.
A vírus nem válogat.
Nem számít, kik vagyunk, hol vagyunk,
hány évesek vagyunk.
Az ország minden része vészhelyzeti készültségben van.
CHIPPING NORTON MAGNY-EN-VEXIN TESTVÉRVÁROSA
Mivel az egész országot hibernálták,
a szociális távolságtartást betartva találkozót hirdettem
a farm vezetőségi csapatának.
Hogy vagy?
Be vagyok szarva.
Tényleg?
Huszonkettő vagy.
-Huszonegy. -Huszonegy.
Én a 60-at taposom,
elszívtam már vagy háromnegyed millió cigit.
Volt tüdőgyulladásom, szóval sérült a tüdőm.
Ha elkapom...
Nincs sok remény.
Aggódom.
Én csak azért vagyok ideges, mert nem csináltattam meg a daueromat.
-Mi van? -Nem voltam daueroltatni.
Tegnapra szólt az időpontom, de törölték.
-A fodrász? -A vírus miatt.
Az lett volna az új frizurád.
Igen, az új Kalebhez vezető út első lépése.
Nem tudom, ez bekerül-e a híradóba.
A lényeg: te meg én valamilyen fura módon kulcsfontosságú dolgozóknak
számítunk.
A kormány azt mondta, az élelmiszer-termelésben dolgozók,
azaz mi...
Még dolgozhatunk.
Olyan vicces! Három hete a kormány azt mondta:
"Régimódi elgondolás, hogy a brit gazdálkodók
"termeljék az ételt a brit népnek.
"Vegyenek import termékeket,
"a földeket meg parkokká alakítjuk át!"
Most figyeld őket!
Szerintem betartjuk ezt a távolságot...
-Mindig. -Mindent fertőtlenítünk,
az operatőrök is elég messze lesznek.
Te a te traktorodat vezeted, a Lamborghinit.
Én meg az enyémet.
Ez nem is rossz ötlet.
Nagyon jó ötlet. Mindenki a saját traktorát vezeti.
Kulcsfontosságú dolgozók.
Megmentjük a nemzetet.
Televásároltad a hűtőt?
Vettem öt szardíniakonzervet, az számít?
-Nem igazán. -Te betankoltál?
Nem.
Amíg Kaleb, a kulcsfontosságú dolgozó traktorozott,
én a következő eseményünk központjához mentem.
Mindenkit üdvözlök a vadonatúj elletőpajtában!
Ez a szülészet, ha úgy tetszik. Itt vannak mind.
Hetvennégy vemhes birka.
Itt van Ellen, a pásztor...
Mondhatom, hogy pásztornő?
Nem tudom, szokták-e ezt mondani. Mindenesetre birkaszakértő.
Itt lesz, viszont nem mindig,
szóval tanulnom kell egyet s mást, így eljöttem, hogy megnézzem.
Gondoljatok bele, milyen ügyes leszek!
Uralom az elszabadult kocsikat.
Bábáskodom.
Az első feladat az volt, hogy a várandós birkákat
egyenlően elosszuk az elkülönített karámokban.
Hét, nyolc, tíz, 12.
Miért mentetek mind oda?
Miért csinálták ezt?
Végül azonban minden készen állt
138 bárány érkezésére.
Most már csak az anyatermészetre vártunk,
hogy munkához lásson.
Az Egyesült Királyságban megemelkedett
a koronavírusban elhunytak száma.
A skót kormány az arcot eltakaró maszk
viselését ajánlotta olyan helyzetekben, melyekben a szociális távolságtartás...
Teltek a napok, de a bárányok nem akartak előbújni.
De az egyik reggel, amikor a tyúkokat etettem...
Ne verekedjetek!
Halló!
Mi?
Úton vagyunk!
Ellenek.
Az istállóhoz!
Nyilván az egyik birka megvárta, míg Ellen, a pásztor hazamegy,
majd úgy döntött, hogy készen áll.
Ez az!
Kezdődik.
Ha lassan közelebb mész, meg fog szokni.
Egy ideális világban egyedül kellene szülnie.
Csak itt vagyok...
segítségnek.
Próbálkozik.
Nézd!
Istenem, valami jön ki belőle!
Jeremy, a feje jöjjön ki először!
Honnan tudjam, hogy...
Felkelt. Kibújt!
Ez az, nézd!
Istenem, ez remek!
Annyira izgatott vagyok!
Egy hatalmas vérzacskó lóg belőle.
Azt a hétszázát!
Ez az egész folyamat egyszerre hihetetlenül aranyos
és rettentően undorító.
Egyrészt húsvéti képeslapra illő látvány.
Másrészt viszont
még John Carpenter sem tudott ilyen undorító dolgot kitalálni.
Az első Diddly Squat-szülés jól ment,
viszont a birka ikrekkel volt vemhes, és aggasztó módon
a második báránynak nem volt semmi jele.
Nyilvánvalóan gond volt,
viszont Kalebet semmiféleképpen nem hívhattam,
mert világossá tette számomra, hogy nem érdekli a dolog.
Nem jövök ki valami jól a birkákkal.
Majd Jeremy is rájön.
Nyár van, forróság,
és épp traktorral veti a kukoricát,
aztán hirtelen egy rángatózó birkát lát a távolban.
Azt mondja: "Megnézem."
Aztán annyit lát, hogy kukacok bújnak ki belőle.
Vagy beszorul a feje a kerítés közé, és elpusztul.
Mert ezer százalék, hogy lesz ilyen.
Minden jó, amikor ellenek. "Nézzétek, milyen cuki bárány!"
Várj csak!
Ha eljön a nyár, össze-vissza fognak szaladgálni, és a töke is tele lesz velük.
Hála istennek, Ellen időben
visszaért a pajtába, hogy rendbe hozza a dolgokat.
Szóval, megvan...
a feje, de a lábát nem érzem.
Az a probléma?
Van itt egy láb.
Látod a lábát? Igen.
Mi az, két láb?
Két láb és egy orr.
Ki fogod húzni?
Már egyedül is menni fog neki.
Tessék!
Látod, hogy ez a folyadék elég sötétsárga?
Igen.
Azt jelenti, hogy a bárány stresszes volt.
Miért?
Valószínűleg azért, mert tovább tartott, hogy megszülessen.
-Jól van? -Igen. Semmi baja.
-A második... -Akadályozták egymást?
Mint az A40-esen, ahol két sávból egybe kell hajtani.
Igen.
A következő pár napban
kezdett megtelni az anyajuh- és báránykarám.
Oké, jön is.
Szép volt.
Nézd, finom szalma!
Ellen minden munkára megtanított, amit meg kellett csinálni.
Ezt csak bedugjuk ide, így.
Jó?
Ha befedi a jód, akkor igen.
Bevallom, néhány feladat nem ment valami jól.
Ne!
Szerintem az ánuszába nyúltam.
Néhánytól pedig a szavam is elállt.
Megkapják a gyűrűt,
ami elszorítja a farkukat,
hogy idősebb korukban a meleg időben
ne gyűljenek a legyek a fenekük körül.
Tehát megcsonkítjuk a farkukat?
Igen, aztán kasztráljuk a hímeket.
-Tessék? -Kasztráljuk a hímeket.
A legjobb bárányokat.
Kasztrálni őket.
Levágjuk a golyóikat?
Nem, hanem gyűrűt teszünk rá.
Az mire jó?
Elzárja a vérkeringést, és leesnek a herék.
Le fognak esni a tökeik?
-Igen. -Miért?
Hogy ne szaporodjanak a testvéreikkel, amikor idősebbek lesznek.
Én ezt nem csinálom. Te...
Nézzétek, nem tetszik neki!
Nem fog sokáig fájni neki.
-Mi? -El fog zsibbadni.
Akkor csak fájni fog.
Mennyi idő, mire leesnek?
Pár nap.
Hát...
Nem vagyok meglepve, haver!
Még csak most születtek.
"Férfi vagyok, megvan mindenem, amire szükség van.
"Jaj, ne, valami gumigyűrűt tett köré!"
Visszamész anyához?
Én nem tudnám levágni egy állat golyóját.
Nem lehetne csak szétválasztani a hímeket a nőstényektől?
De, de akkor elég érdekes helyzetek lesznek.
-A kosoknál? -Igen.
-Meghágják egymást? -Igen.
-Tényleg? -Aha.
Akkor Leo és Wayne, akik most a mezőn vannak,
egymásnak esnek, amikor nem nézünk oda?
Nem mindig, de hébe-hóba igen.
De azért azt is tudják, mi a dolguk a nőstényekkel.
És a hölgyek... Ők is csinálják ezt?
Nem annyira.
Nem.
Szóval kevés leszbikus akció van?
Igen.
Ez nem olyan, mint az internet.
Mindenáron szabadulni akartam a kínzókamrából,
így hát a mezőkre vettem az irányt, és felszereltem a simítóhengert.
A legthunderbirdsösebb gép az egész gyűjteményemben.
Én akarok...
Majdnem azt mondtam, akarok egyet.
De már van ilyenem. Imádom.
Miért nem használtam eddig?
Ma fontos munkát végeztem,
mert zseniális tervvel álltam elő.
Ide a tavaszi árpa ment volna,
de szerintem semmi értelme azt vetni.
Két oka is van. Az első:
a kocsmák, éttermek zárva,
tehát nincs nagy kereslet a sör iránt, pedig az árpának az a célja.
A második: olyan hihetetlenül nedves volt a tél,
hogy sok gazda tavasszal veti el
a tavaszi árpát,
így rengeteg lesz belőle.
Hatalmas mennyiségű kínálat lesz nagyon alacsony keresletre.
Tehát Kaleb és vidám Charlie figyelmeztetése ellenére,
akik azt mondták, hülye vagyok,
másfél hektárnyi zöldséget akarok vetni,
hiszen a karanténban töltött idő alatt
a külföldről behozott zöldségek hamarosan el fognak fogyni.
Próbálom kicsit feltörni
ezeket a nagy, száraz földdarabokat,
hogy remek kis magágyakat hozzak létre a zöldségek számára.
Egy kicsit aggaszt, hogy elkapom a vírust.
A minap olvastam, hogy a világ 570 millió gazdaságának 90%-át
vagy egy ember, vagy egy család irányítja.
Szóval ha az ember vagy a család elkapja a vírust,
a farmnak annyi.
A gazdálkodókat ösztönzik, vezessenek naplót,
hogy ha valaki esetleg át tudja venni a gazdaságot,
tudják, mit kell tenniük. De mit írjak egy naplóba?
Kinek szóljak?
Mindenki otthon ül, Joe Wickset nézi,
és törli a seggét a WC-papírral.
Végül befejeztem az előkészítő munkálatokat,
és pár nappal később megérkeztek a zöldségek is,
Jethro Tull régi ültetőgépével együtt.
Menjünk hátra, megmutatom, hogy működik!
Na, három ember ül itt, a ponyva alatt,
és egy traktor húzza őket.
Itt vannak a zöldségek,
ahonnan levesznek egyet, beleteszik ebbe a kis V-be,
aztán a következőbe.
Ezt egy lánc forgatja körbe,
és a zöldségek az ülés alatt kerülnek a földbe.
Csak egy apró probléma van.
Kétméteres távolságtartás.
De ez előtt még egy másik probléma is volt.
Mit csinálsz?
Kizárt dolog, hogy a kettő kompatibilis egymással.
-Nem. -Miért nem?
Nézd meg a szélességét!
-Mi? -A szélessége.
Baja lesz a guminak.
-Igen. -Túl sok földet veszítünk.
Elvetsz egy sort, megfordulsz,
visszajössz,
és a gumik le fogják lapítani az elültetett növényeket.
A kis Fergie kell hozzá.
-A kis piros? -A kis traktor.
A Massey-m.
-A Massey-vel? -Vagy te vagy én ülök előre,
hogy legyen súly.
-Én ültetek, nem vezetek? -Én vezetek.
-Tényleg? -Tényleg?
-Már eldöntötted? -Én vagyok a traktorsofőr.
Szavazzunk! Én vezetek.
Én vezetek.
De én a vezetésről vagyok híres.
Igen.
Mr. Tull növénygépét csatlakoztattuk
Lisa 60 éves traktorjához,
és a mezőre toltuk...
és készen is álltunk egy csendes gazdálkodással töltött délutánra,
a régimódi módszerrel.
Induljunk!
Nem biztos, hogy... Szerintem le fogja tépni a karom.
Kilencven méterrel később megálltunk, hogy megnézzük az eredményeket.
Itt van egy.
Ott is.
Tényleg sikerült elültetni.
Nem tudom, milyen növény.
Miután teljesen megsüketültünk a végtelen nyikorgás következtében...
áldott megkönnyebbülés volt visszatérni a szülészeti pajtába.
Azonban sajnos
egyedül voltam.
Istenem!
Ez egy jel,
megtapossák a földet, mielőtt megindul az ellés.
Ne most, kérlek!
Várd meg, míg Ellen ideér, kérlek! Tarts ki!
Tarts ki, birka!
Istenem!
Tudtam, hogy ez lesz.
Egyedül leszek itt, amikor az egyik elleni kezd.
Jön a feje.
Jól van, kislány,
itt vagyok, egyedül.
Látsz?
Jön már. Hol a lába?
Megfogom a lábát. Csak az egyiket látom.
Gyerünk, birka!
Hol a másik lábad? Gyerünk!
Meg is van.
Előre!
Tessék!
Tessék! Élsz!
Sikerült!
Ez működik.
Nézzétek, semmi epidurális,
semmi "Aú", semmi ordítás, hogy "Utállak",
csak szép csendben elintézte.
Ó, itt a másik is!
Azt a hétszázát!
Ez az, gyerünk!
Gyere előre!
Belenyúlunk a szádba. Élsz!
Sikerült még egy. Nézzétek!
Kiszedünk a burokból. Tessék, anya!
Gyerünk, anya!
Igen, nézd!
Huszonkét perce él,
és már sétál.
Mint amikor a '60-as években elindítottak egy Ford Cortinát.
Normális időkben ezt egy kocsmában ünnepelném meg.
De mindegyik zárva van.
Valójában nem is lett volna időm, hogy elmenjek a kocsmába.
Mert aznap este szinte potyogtak a bárányok.
Ez az!
Ez az! Élsz!
Egyre csak jöttek,
azután is, hogy a stáb és Ellen is hazament.
Az éjszaka közepe van,
de született egy bárány, amit a térfigyelő kamerán láttam.
Igen. De nincs több hely.
Lisa figyelte a kamerákat, én pedig karámokat építettem,
szóval jól haladtak a dolgok. De aztán...
Született egy bárány.
Nézd, még egy!
Mindenhol bárányok vannak.
Jeremy, ez nem az ő báránya.
-Hát... -Támadja a kölyköt.
Nagyon szomorú.
Kicsim, ökleli!
Gyere, édesem!
Oké. De hova tegyem?
Melyik az anyja?
Hihetetlen, de a bárány továbbra is azt hitte,
az agresszív juh az ő anyja.
Mielőtt még elfajul a helyzet,
meg kellett találnom a valódi anyját, minél hamarabb.
Iker.
Ikrek.
Ha tényleg mind ikrek, akkor ott van egy, aminél egy bárány van.
-Szerinted oda tegyem? -Igen.
-Igen? -Aha.
-Nem engedi szopni, ha nem az övé. -Pontosan.
Oké, rendben.
Valahogy átmászott oda az a bárány.
Ez ijesztő volt. Jó, hogy megoldottuk.
...42, 43, 44, 45, 46,
47, 48, 49, 50.
Pontosan 50 van, ami még nem ellett.
Még a fele sincs meg.
Míg az én életemet a birkák uralták,
a kulcsfontosságú munkás, Kaleb, minden idejét a szántóföldeken töltötte.
Ez azt jelentette, hogy észrevett minden hibát, amit vétettem,
amikor négy hónapja vetettem.
Beleértve azt is, ami hatalmas brazil gyantázásnak nézett ki.
Itt miért nem nőtt semmi?
Nem kapcsoltad be az adagolót,
és a magok nem kerültek bele a földbe.
Akkor a másik oldalon miért működött?
Meglep, hogy addig eljutottál.
Csipognia kellett volna.
Csipogott is. Akkor itt voltam?
Igen, 18, aztán megint 18.
Aztán a sorvonalakról panaszkodott,
amit a permetezőgépnek csináltam.
Ideállok ennek a sorvonalnak a közepére.
-Középen vagyok, igaz? -Igen.
Elsétálok arrafelé 24 métert.
Oké.
Akkor kellene a következő sorvonal közepén állnom.
Tehát a permetező...
Amikor jövök végig a soron, 12 métert fúj le ebben,
12-t abban az irányban.
Ennek ellenére, mivel egy barom vagy, és nem hallgattál rám,
most 18 méterem van arrafelé,
tehát meg kell fordulnom, hogy oda is jusson permet,
de a termésnek ne essen baja.
Elhatároztam, hogy bebizonyítom, csak egyszer hibáztam,
tehát elkezdtem lemérni a távolságot a következő sorig.
...hat, hét...
-Ott is kimaradt. -...kilenc, tíz...
...20, 21...
...23, 24.
Egészen idáig.
...25, 26, 27, 28. 29, 30.
Igen, hát... Beismerem, itt kimaradt.
Várjunk, itt van, ugye?
Igen. Mennyi, 40?
Ez itt körülbelül 34-35 méter.
De megoldottam a problémát.
-Hallgatom. -Aggódtál,
hogy az emberek látni fogják a főútról, hogy rossz helyen vannak a sorvonalak.
-Látták is. -Mi?
-Látták is. -Nem.
-De. -Nem, mert nem vágtam le a sövényt.
Jön egy furgon, ugye?
A repce mögött jön egy furgon.
Azt mondja: "Szép repce."
Elér ehhez a mezőhöz,
és azon gondolkodik, hogy nézhet ki, de nem látja.
Nézd,
nem látja! A sövény alatt van az ablak.
Ne már!
Így kell megoldani a problémákat.
Hála istennek, pár nappal később
a kulcsfontosságú munkásom már nem csak miattam panaszkodott,
hiszen elromlott a vetőgépe.
Nézd a kis piros izét az alján!
Látod az alján a forgó piros izét?
-Igen. -Megrágták a patkányok.
Hogyan? Felugrottak ide?
-Felmásznak. -Hogy tudnak felmászni?
Még Sylvester Stallone sem tudna ezen mászni.
Nem tudom.
Nem patkány volt.
De, esküszöm az életemre!
Nem patkány.
Ha nem lenne koronavírus, felmásznék, és megmutatnám.
Erről jut eszembe: láttad Geraldot?
Nem. Szerintem betartja a karantént.
Nem tudom elérni, de kellene jönnie falat húzni.
Lehet, hogy attól tart, telefonon át is el lehet kapni.
Nem veszi fel.
Geraldot és a vetőgépet is elfelejthettem.
És volt egy másik probléma is.
Csirkét loptak az ólakból Leicesterben,
Lincolnshire-ben, Yorkshire-ben és Cardiffban,
mert az emberek tojáshoz akartak jutni,
de nem a tojásokkal van a gond.
Hanem ezzel.
Európában csak három helyen gyártanak tojástartókat,
és ebből kettő bezárt.
Ez a karantén apró következménye,
amire nem gondolunk.
Honnan szerzek tojástartót?
Azonban az élelmiszerre vonatkozó híreket sokkal drámaibban fogalmazták meg.
Néhány szupermarket már korlátozza bizonyos tételek
maximálisan megvásárolható mennyiségét.
Ha többet vásárolunk a kelleténél, lehet, hogy másoknak nem jut.
Másnap vezetői döntést hoztam.
DIDDLY SQUAT GAZDABOLT - ITT
Az a helyzet, hogy mindenki
pánikszerűen vásárol.
Eldőlt.
Mindenki bespájzolja az ételt és a WC-papírt.
Áll a sor a szupermarketekben.
Gondoltam, kinyitom a boltot.
Az engedélyek miatt nem lenne szabad,
de most van ennél fontosabb dolog is,
hogy brutálisan őszinte legyek.
Ezt nézd!
Azt mondták, maradjunk otthon, ha nem elengedhetetlen kimozdulni,
de ez a kerékpárosokra nem vonatkozik.
Nyilván.
Már parkoló is van.
Sajnos az elültetett zöldségeket még nem tudtam eladni.
De volt még rengeteg krumplim,
amit hűtőtárolóba helyeztem, amikor bezáratták velem a boltot.
VÁLOGATOTT BURGONYA 12,5 KG
A polcokra kerültek, és ideje volt újra megnyitni, COVID-stílusban.
SQUAT BOLT MINDENT GARANTÁLTAN NEM!!! BIO
Üdv! Hogy van?
Burgonyáért jöttem.
Jó, mert csak azt árulunk.
Ezt ideteszem, az ott pedig a pénzes vödör.
Rendben, öt font. Köszönöm!
Vigyázzanak magukra, viszlát!
Egy font 50 penny. Tegye oda, kérem!
Tudom, hogy nevetséges,
de nem jutott eszünkbe más megoldás.
Ezután két hétig a fagyasztóba tesszük a pénzt.
Az első pár vásárló után
nem mondanám, hogy virágzott az üzlet.
Mint a karantén korai szakaszában mindenkinek,
nekünk is el kellett ütnünk valahogy az időt.
Ehhez felhasználhattuk az új parkolót.
Nem értesz ehhez.
-Csak bemelegítek, ezt figyeld! -Én sem vagyok sokkal jobb.
Új vásárló? Az egy vásárló?
-Nem. -Nem az.
Mennyi krumplit adtunk el?
-Ma? -Igen.
Tizenkét font, 50 penny.
Ennél még a Legyen Ön is milliomos! is jobban fizetett.
-Tényleg? -Igen.
Nézd, mit találtam ebben a pocsolyában!
Egy kis tablettás.
Ez körülbelül 12,50 font.
Már be is hűtöttem.
Szar az élet, de imádom!
Igen.
Egy kis tüdőgyulladás, mielőtt a valódi tüdőgyulladás ideér.
Milyen is egy átlag péntek esténk?
Elmennénk a kocsmába,
körülbelül húszan,
utána valaki áthívna hozzájuk,
vacsoráznánk egyet. Beszélgetnénk.
Hajnali kettőkor hazamennénk.
-Ők az új barátaink. -Bizony.
-Karantén. -Rebecca, Tony, Charlie.
Alex és Claire, nézd!
Ők tényleg Alex és Claire.
-Emily. -Dom és Rosie.
Jól van, figyeljetek, birkák!
Ez a hajnali kórus.
Ez az!
Hé! Ne fussatok bele a...
Mit keres itt az a bárány?
Hol van az anyád?
Rendben, ez most született meg,
nem is figyelt rá senki.
A 74 vemhes juh közül 49 már megszült,
szóval az elletőkarám kezdett kicsit szűkössé válni.
Na, mész szépen a kocsiba, jó lesz!
Szerencsénkre néhány bárány
már elég nagy volt, hogy a mezőkre költözzön.
Gyerünk, bárányok!
Nézd ezt a friss füvet!
Igen, nézd csak!
Gyerünk, kicsik!
Gyerünk, vörös kettes!
Jaj, ne, félnek!
Ugyan már, tudom,
hogy jó dolog a kocsi, de szeretni fogod a természetet.
Tetszeni fog.
Nézzenek oda, bárányok!
Ezeknél én segítettem. Hol van anyátok?
Nem maradhattok itt, megesznek a varjak!
Kivájják a szemeteket.
A varjak tényleg megteszik.
Ha lefekszik egy ilyen bárány, kivájják a szemét.
Ha legközelebb jövök, tuti magammal hozom a kis barátomat.
Ettől félek. Amikor egy bárány egyedül fekszik.
Csak úgy vonzza a varjakat.
Minden rendben?
Nem...
Jön anyu.
Igen, gyere, anya!
Máris jobb.
Ezt az idilli pillanatot Ellen szakította félbe,
akinek a segítségemre volt szüksége
a karámban egy nagy svindli kivitelezéséhez.
Oké, az a probléma,
hogy az egyik juh három bárányt ellett, de csak két tőgye van.
Most az a dolgunk,
hogy megvárjuk, míg még egy juh ellik egy bárányt,
aztán a három közül az egyiket
megforgatjuk a másik anya testnedveiben,
és remélhetőleg így azt fogja gondolni,
hogy: "Nicsak, kettőt szültem",
és felneveli az idegen bárányt is.
Ez egy blöff, de...
Bocsánat, úgy beszélek, hogy...
Én csak...
Az átmenetileg árva bárányt etettük
a nap hátralévő részében,
amíg egy másik juhnál meg nem indult az egyszeri ellés.
Ki is jött, oké!
Aztán elkezdődött a megtévesztés.
Szóval kifacsarod belőle a nedvességet.
Igen.
Oké, ez az! Mit csináljak?
Húzd, és szakítsd el a zsákot!
Oké.
Tessék! Elszakadt.
Jesszus, még sosem csináltam ilyet!
Itt a vödör, ebbe kell tenni a hármas ikrek közül az egyiket.
-Igen. -Mehet is bele?
-A fejét, mindenét! -Oké.
Kellemes, meleg fürdő.
Attól tartok, a fejedet is bele kell dugnod.
Tessék!
Most mit csináljunk?
Ha így adjuk oda, lehet, hogy felkel,
és elsétál, és akkor az anya nem fogja lenyalogatni.
-Össze kell kötözni a lábait. -Összekötözni?
Mert elméletileg még nem tud járni.
-Igen. -Értem.
Nem marad rajta sokáig.
Csak addig, amíg elkezdi megszeretgetni.
Oké.
Előtte van az idegen.
Tessék, a gyermeked!
Az újszülötted!
Tessék!
Nyalogatja.
Gratulálok, ikreket ellettél!
Odakint, a juhmentes világban
próbáltam kivenni a részem az idősek segítésében...
CHADLINGTON VEZESSEN ÓVATOSAN!
...és eladományoztam a látszólag eladhatatlan krumplim egy részét.
-Üdv! Ne is jöjjön közelebb! -Oké.
Hogy van?
Hoztam magának krumplit.
Az remek, köszönöm!
Hahó!
Köszönöm!
Gerald jól van?
Igen, de szerintem elutazott.
Nem láttam pár hete.
Se kocsma, se Manchester United, lehet, hogy elvonási tünetei vannak.
Nos, egy kicsit megőrült, de...
Most már főzhet magának krumplit, de a lényeg, hogy jól van.
Remek, köszönöm!
-Remek. -Oké.
-Viszlát! -Köszönöm!
Azonban nem volt szent a béke
köztem és a helyiek között.
Ezek régi szénabálák voltak, amiket silóvá alakítottunk,
hogy gabonát tároljunk,
és a kölykök se tudjanak autóval randalírozni a régi repülőtéren.
Nem vagyok nyomozó,
de van a földön pár cigipapír.
Arra gondolok,
egy csapat tini úgy döntött, a karanténra fittyet hányva
felgyújtja a szénámat.
Tényleg gyújtogatás,
mert azt is felgyújtották.
Jó reggelt, Charlie!
Milyen messzire megy a füst?
A Burfordba vezető főútig,
mert arra vezettem...
Onnan tudtad, hogy tűz van?
Igen.
Kalebnek abba kellett hagynia a permetezést,
hogy eloltsa a tüzet.
Nagyon boldog lett tőle.
Bassza meg!
Lelöktem a betonról,
de úgy érzem, felrobban a fejem, rosszul vagyok,
mert bejön a füst a fülkébe.
Kibaszott idegesítő.
Egy barom azt kérdi: "Tudod, mi lenne vicces?
"Megyek, felgyújtom a bálákat egy öngyújtóval."
Aztán elsétáltak, és hazamentek.
Köcsögök.
Miután egy darabig a Diddly Squat szociális dolgozóját hallgattam,
úgy döntöttem, a bárányokkal vidítom fel magam.
A kék 32-es nagyon erőszakos, nézzétek!
Folyton lökdösi a többieket.
"Odaszaladok, és felöklelem, nézd!"
Az meg a vizes vödörbe ürít.
Mire jó neked ez?
"Szarnom kell. Itt egy csap! Csodás!"
Néhány birka még mindig vemhes volt,
de csupán három héten belül 120 bárány született.
Az éjszaka folyamán
született még kettő.
Egy ott, egy pedig itt.
A legtöbb ellés sikeresen zajlott.
Ez az, nézd!
Néhány egy hajszálon múlt.
Nem lélegzik.
Gyerünk, lélegezz!
Ez az!
Ez az, Ellen!
Azt hittem, nem él.
Semmi baja.
És néhány sajnos nem élte túl.
Halva született.
Amellett, hogy megtudtam, a báránytemetés nem valami méltóságteljes...
Rájöttem, hogy a mezőkön
néhány anyában nem volt meg a kellő ösztön,
így hát hívnom kellett egy szomszédos birkatenyésztőt.
Megissza?
Nem, csak azt hiszi.
Ezt a bárányt egy órája találtuk.
Elhagyta az anyja.
Jeremy egy csövet dugott le a torkán,
hogy glükózt és tápszert juttasson a szervezetébe.
Mert nagyon gyenge.
Ami azt illeti, múlt héten észrevettük, hogy az anya
nem viselkedik valami jól.
Most meg teljesen elhagyta.
Gyere, te kis árva!
Mind azt reméltük, hogy Jeremy segítségével
rendbe jön a kis gazfickó,
de a nap végére
úgy döntöttünk, át kell helyezni az intenzív osztályra.
Itt egy karám friss szalmával, jó meleg van.
Tessék, pajti!
Leteszlek ide, ez egy kicsit puhább.
Meg is vagyunk.
Jó bárány!
Oké.
Három óra múlva megint enned kell.
Az éjszaka folyamán még jobban legyengült.
Ne már!
Gyerünk!
Annak ellenére, hogy sikerült tápanyagot bevinnie...
Hogy őszinte legyek, nem tudom, mit tehetnénk még érte.
Elég jól evett.
...végül minden hiába volt.
Szomorú volt elveszíteni a bárányt.
Pénzbeli kiesést is jelentett.
De paradox módon mégsem volt akkora veszteség,
mint amekkora lehetett volna.
Az értékük a felére csökkent, igaz?
-Leesett az áruk. -Lementek 52 fontra.
-Igen. -Mert az összes étterem zárva van.
Igen, az étteremláncok is.
-Exportálni még lehet őket? -Nem.
Nem adhatjuk el éttermeknek, sem kocsmáknak.
Egy hete egy bárány 100 fontot ért,
most pedig csak 52-t, szóval a felét.
Igen.
Remek.
Viszont a dolog jó oldala, hogy sikeres ellőszezon volt.
A várt 138 bárány közül
134 sikeresen megérkezett.
Kicsit ijesztő belegondolni, hogy a mező most tele van
apró herékkel, amik lepotyogtak.
A felesleges herék ellenére
a bárányok gyönyörű tavaszi képeslapot csináltak a farmból,
amely bemutatta, hogy kellene kinéznie Nagy-Britanniának.
Szerettem, hogy itt vannak.
A karantén alatt álló Diddly Squat-közösségben.
Egy második világháborús földalatti menedék.
Ha már sok lesz a COVID-19, ide fogok jönni.
Nem én törtem el a féklámpát, az te voltál.
Nem, tuti, hogy te voltál.
Mi? Hogy érted, hogy én voltam?
Te mondtad, hogy nem jó az egyik fék.
Hat hétig nem hagyhattuk el ezt a helyet.
Maradjon a járműben, kérem!
És tudják, mit?
Nem is akartam.
EGY PÁSZTOR ÉLETE WH HUDSON
Sosem voltam még ennél boldogabb.
De ismét
nagyon rossz dolog várt rám.
A KÖVETKEZŐ RÉSZBEN
Hat-hét hete egyáltalán nem esett.
-Nem. -Gyerünk, lányok!
Nem ideálisak a körülmények.
Nem jó a termés.
Szabad aggódnom egy kicsit?
Nagy kihívás lesz.
A feliratot fordította: Kohl János
Kreatívfelelős